ตลาดหุ้นยุโรปเปิดบวก ตามทิศทางตลาดหุ้นทั่วโลก
ตลาดหุ้นยุโรปเปิดตลาดปรับตัวขึ้นในวันนี้ โดยตลาดเคลื่อนไหวในแดนบวกต่อเนื่องจากเมื่อวานนี้ หลังจากตลาดหุ้นทั่วโลกปรับฐานขึ้น ขานรับข้อมูลเศรษฐกิจที่แข็งแกร่งของสหรัฐ
28 ส.ค. 2558

ผู้สื่อข่าวรายงานว่า ตลาดหุ้นยุโรปเปิดตลาดปรับตัวขึ้นในวันนี้ โดยตลาดเคลื่อนไหวในแดนบวกต่อเนื่องจากเมื่อวานนี้ หลังจากตลาดหุ้นทั่วโลกปรับฐานขึ้น ขานรับข้อมูลเศรษฐกิจที่แข็งแกร่งของสหรัฐ
โดยดัชนี Stoxx Europe 600 ปรับตัวขึ้น 0.2% เมื่อเวลา 08.09 น.ตามเวลาลอนดอน
ส่วนดัชนี DAX ตลาดหุ้นเยอรมันเปิดที่ 10,335.92 จุด เพิ่มขึ้น 20.30 จุด หรือ +0.20% และดัชนี CAC-40 ตลาดหุ้นฝรั่งเศสเปิดที่ 4,663.98 จุด เพิ่มขึ้น 5.80 จุด หรือ +0.12%
ทั้งนี้ ตลาดหุ้นยุโรปปรับตัวขึ้นต่อเนื่องจากเมื่อวานนี้ หลังจากกระทรวงพาณิชย์สหรัฐเปิดเผยว่า GDP ไตรมาส 2/2558 ขยายตัว 3.7% ซึ่งสูงกว่าตัวเลขเบื้องต้นที่ประเมินไว้ก่อนหน้านี้ที่ระดับ 2.3% และสูงกว่าที่นักวิเคราะห์คาดการณ์ไว้ที่ 3.3%
สำหรับหุ้นกลุ่มเหมืองแร่และกลุ่มพลังงานทะยานขึ้นแข็งแกร่ง โดยหุ้นบีเอชพี บิลลิตัน หุ้นริโอทินโต และหุ้นทุลโลว์ ออยล์ ต่างก็ปรับตัวขึ้นกว่า 1.5%